钦定古今图书集成/理学汇编/文学典/第168卷 > 《为李文叔书罗池碑》前人
## 钦定古今图书集成/理学汇编/文学典/第168卷 > 《为李文叔书罗池碑》前人

“罗池之文至矣，来者不能加也。”其以子厚正直为神，
误矣。昔欧阳文忠学文公而知至者，尝评《田弘正碑》
衔训嗣事为讹，必曰事嗣，则语参错而杂比，故能起
而振也。余读此碑，至“牛系轭下，引颿上樯”，益知简炼
差择，其精至此，信天下之奇作。然永叔谓“春与猿吟
兮秋鹤与飞”，疑碑之误。此最退之用工处，不知何故
反于此疑之。《考衔》训事，嗣退之便是一体，得于彼而
失于此，盖亦不思也。